|  |  |
| --- | --- |
|  | **Arholiad Mynediad****Chwefror 2022** |
| **HANES - YNYSOEDD PRYDAIN**Amser: 1.5 awr (90 munud)**Atebwch UN cwestiwn o Adran A ac UN cwestiwn o Adran B.**Mae seren \* yn nodi cwestiwn ar Hanes Cymru. |

**⁠ADRAN A**

1. Beth yw'r gwahaniaeth, os oes unrhyw wahaniaeth, rhwng hanes a threftadaeth?
2. Ym mha ffyrdd y gall haneswyr heddiw gyflwyno gorffennol diduedd gan ddefnyddio deunyddiau sydd wedi’u cynhyrchu gan weithredwyr a sefydliadau hanesyddol ac yn dangos tueddiadau?
3. I ba raddau mae mudiadau cyfoes tebyg i 'Mae Bywydau Du o Bwys' a 'Mis Hanes Pobl Dduon' yn asesiad o'r gorffennol yn ogystal â'r presennol?
4. Sut mae haneswyr yn defnyddio ffynonellau i ddeall profiad pobl a gafodd eu gwladychu?
5. Sut y gall pobl newid hanes o’r gwaelod i fyny?

**⁠ADRAN B**

**Y Cyfnod Cynnar a'r Canoloesoedd**

1. Ym mha ffyrdd y newidiodd cymdeithas Lloegr yn y degawdau ar ôl 1066?
2. Aseswch y berthynas rhwng un o frenhinoedd Lloegr a'i gymdogion yn y Canoloesoedd.
3. Pam y gwrthryfelodd barwniaid Lloegr yn erbyn eu brenhinoedd yn y drydedd ganrif ar ddeg?
4. Beth fu canlyniadau Concwest Cymru gan Edward yn y 1280au? \*
5. Pam y cafodd Gwrthryfel Glyndŵr 1400 gymaint o gefnogaeth yng Nghymru? \*
6. Pa ffactorau a achosodd Ryfeloedd y Rhosynnau?

**Y Cyfnod Modern Cynnar**

1. A fyddech chi'n cytuno mai atgyfnerthu yn hytrach na newid oedd nodwedd teyrnasiad Harri VII?
2. A yw'n fwy addas ystyried mai 'diwygiadau' oedd y newidiadau crefyddol yn yr unfed ganrif ar bymtheg yn hytrach na’r ‘Diwygiad Protestannaidd’?
3. I ba raddau y cafodd y 'Deddfau Uno' rhwng Cymru a Lloegr eu pasio o ganlyniad i drafferthion priodasol Harri VIII? \*
4. A yw Elizabeth I yn haeddu cael ei chofio am fod yn rheolwr doeth a chymwynasgar ar Gymru?\*
5. Pa mor bwysig oedd cyfnod y Tuduriaid i ddatblygiad y llynges?
6. Pam y cafodd Piwritaniaeth anhawster i ennill cefnogaeth yng Nghymru yn yr ail ganrif ar bymtheg? \*
7. A oedd gwrthdaro rhwng y Brenin a'r Senedd yn anorfod erbyn dechrau'r 1640au?
8. Pa mor 'llawen' oedd teyrnasiad Siarl II mewn gwirionedd?

**Y Cyfnod Modern**

1. Ym mha ffyrdd fu trosglwyddiad Hong Kong o Brydain i Tsieina yn 1997 yn wahanol i drefn ddatrefedigaethu flaenorol yr Ymerodraeth Brydeinig yn Asia ac Affrica ar ôl y rhyfel?
2. Rhowch ddadansoddiad o’r rhan fu gan India yn y gwrthdaro masnachol a milwrol rhwng Prydain a Tsieina tua 1839-42.
3. I ba raddau y trawsnewidiwyd bywydau bob dydd pobl gyffredin ym Mhrydain gan y chwyldro diwydiannol?
4. A fyddech chi'n cytuno bod ymagwedd filwriaethus y swffragetiaid wedi bod yn niweidiol i’r ymgyrch am hawl i bleidleisio ym Mhrydain?
5. Pam y gwnaeth llywodraethau'r Blaid Ryddfrydol basio deddfau ar gyfer diwygiadau cymdeithasol yn y cyfnod Edwardaidd?
6. Pam y methodd Streic Gyffredinol 1926?
7. 'Ni welwyd erioed long yn ymddryllio dan law capten a chriw mwy anwybodus o'r rhesymau am ei helynt na mor analluog i wneud unrhyw beth ynglŷn â'r sefyllfa' (E. J. Hobsbawm, cyfieithiad). A fyddech chi'n cytuno â'r dyfarniad hwn ar lywodraethau Prydain rhwng y ddau Ryfel Byd?
8. Pam yr enillodd y Blaid Lafur etholiad cyffredinol 1945?